**59/2013. (II.28.) Kgy. sz. határozat**

1. Szombathely Megyei Jogú Város Közgyűlése a „Javaslat Szombathely Megyei Jogú Város Önkormányzata Integrált Városfejlesztési Stratégiája III., „Az Új Városliget” című pályázat beadásával kapcsolatos döntések meghozatalára” című előterjesztést megtárgyalta, és elviekben támogatja a fejlesztési elképzelés megnevezett pályázati konstrukció keretében történő megvalósítását.
2. Szombathely Megyei Jogú Város Közgyűlése felkéri a polgármestert, hogy a pályázat benyújtásához szükséges végleges akcióterületi terv kidolgozására irányuló szerződés megkötéséről a NYDOP-3.1.1/B1-13 kiemelt projekt felhívásnak megfelelően gondoskodjon.
3. Szombathely Megyei Jogú Város Közgyűlése felkéri a Savaria Városfejlesztési Kft. ügyvezetőjét, hogy a végleges akcióterületi tervet terjessze a Városfejlesztési-, Üzemeltetési és Környezetvédelmi Bizottság és a Pénzügyi, Gazdasági és Jogi Bizottság elé.
4. Szombathely Megyei Jogú Város Közgyűlése felhatalmazza a Városfejlesztési-, Üzemeltetési és Környezetvédelmi Bizottságot a végleges akcióterületi terv elfogadására, és a pályázat benyújtásához kapcsolódó egyéb szakmai kérdésekkel kapcsolatos döntések meghozatalára.
5. Szombathely Megyei Jogú Város Közgyűlése felhatalmazza a Pénzügyi, Gazdasági és Jogi Bizottságot a végleges akcióterületi terv pénzügyi vonatkozású döntéseinek meghozatalára a 7. pontban foglaltaknak megfelelően.
6. Szombathely Megyei Jogú Város Közgyűlése felkéri a polgármestert, hogy a Városfejlesztési-, Üzemeltetési és Környezetvédelmi Bizottság és a Pénzügyi, Gazdasági és Jogi Bizottság által elfogadott végleges akcióterületi terv alapján elkészült projektdokumentációt és a konzorciumi együttműködési megállapodást aláírja, és a támogató szervezet részére benyújtsa.
7. A Közgyűlés nyertes pályázat esetén az elnyert támogatás mértékén túl jelentkező, de a projektben kötelezően megvalósítandó szakmai tartalmak fedezeteként maximum bruttó 40 millió forint összeget biztosít a 2013. évi költségvetési rendeletben.

**Felelős:** Dr. Puskás Tivadar, polgármester

 Dr. Gaál Róbert, jegyző

Lazáry Viktor, alpolgármester

Molnár Miklós, alpolgármester

(A végrehajtás előkészítéséért:

Stéger Gábor, a Közgazdasági és Adó Osztály vezetője

Szakály Szabolcs, a Városfejlesztési Osztály vezetője

Lakézi Gábor a Városüzemeltetési Osztály vezetője)

**Határidő:** 1-6. pont: azonnal

 7. pont: támogatói döntést követő költségvetési rendelet módosításakor